CELEX: 62013CN0198
Language: fi
Date: 2013-04-16 00:00:00
Title: Asia C-198/13: Ennakkoratkaisupyyntö, jonka Juzgado de lo Social 1 de Benidorm (Espanja) on esittänyt 16.4.2013 — Víctor Manuel Julián Hernández ym. v. Puntal Arquitectura S.L. ym.

29.6.2013   
            
            
               FI
            
            
               Euroopan unionin virallinen lehti
            
            
               C 189/5
            
         Ennakkoratkaisupyyntö, jonka Juzgado de lo Social 1 de Benidorm (Espanja) on esittänyt 16.4.2013 — Víctor Manuel Julián Hernández ym. v. Puntal Arquitectura S.L. ym.
   (Asia C-198/13)
   2013/C 189/10
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social 1 de Benidorm
   
      Pääasian asianosaiset
   
   
      Kantajat: Víctor Manuel Julián Hernández, Chems Eddine Adel, Jaime Morales Ciudad, Bartolomé Madrid Madrid, Martín Selles Orozco, Alberto Martí Juan ja Said Debbaj
   
      Vastaajat: Puntal Arquitectura S.L., Obras Alteramar S.L., Altea Diseño y Proyectos S.L., Ángel Muñoz Sánchez, Vicente Orozco Miro ja Subdelegación del Gobierno de España en Alicante
   
      Ennakkoratkaisukysymykset
   
   
               1)
            
            
               Kuuluvatko työntekijöiden suojasta työnantajan maksukyvyttömyystilanteessa 22.10.2008 annetun Euroopan parlamentin ja neuvoston direktiivin 2008/94/EY (1) ja tarkemmin sanottuna sen 1 artiklan 1 kohdan, 2 artiklan 3 ja 4 kohdan ja 3, 5 ja 11 artiklan soveltamisalaan sellaiset työntekijöiden asemasta annetun lain 57 §:n ja työoikeusriitoja koskevasta menettelystä annetun lain muutetun tekstin 116 §:n 2 momentin säännökset, joiden mukaan Espanjan valtio maksaa oikeudenkäyntimenettelyn ajalta kertyneet palkat työnantajan maksukyvyttömyystilanteessa suoraan työntekijöille siltä ajalta, joka ylittää 60 päivää (nykyisin 90 päivää) irtisanomiskanteen nostamisesta toimivaltaisessa tuomioistuimessa?
            
         
               2)
            
            
               Jos ensimmäiseen kysymykseen vastataan myöntävästi, onko sellaista käytäntöä, jonka mukaan Espanjan valtio maksaa oikeudenkäyntimenettelyn ajalta kertyneet palkat työnantajan maksukyvyttömyystilanteessa suoraan työntekijöille siltä ajalta, joka ylittää 60 työpäivää (nykyisin 90 työpäivää) irtisanomiskanteen nostamisesta ainoastaan siinä tapauksessa, että irtisanomiset on todettu tuomioistuimessa perusteettomiksi, mutta ei silloin, kun ne on todettu mitättömiksi, pidettävä Euroopan unionin perusoikeuskirjan (2) 20 artiklan tai ainakin Euroopan unionin oikeuden yleisen yhdenvertaisuutta ja syrjintäkieltoa koskevan periaatteen vastaisena?
            
         
               3)
            
            
               Voiko ennakkoratkaisua pyytäneen tuomioistuimen kaltainen lainkäyttöelin jättää soveltamatta sellaista lainsäädäntöä, jonka mukaan Espanjan valtio maksaa oikeudenkäyntimenettelyn ajalta kertyneet palkat työnantajan maksukyvyttömyystilanteessa suoraan työntekijöille siltä ajalta, joka ylittää 60 työpäivää (nykyisin 90 työpäivää) irtisanomiskanteen nostamisesta ainoastaan siinä tapauksessa, että irtisanomiset on todettu tuomioistuimessa perusteettomiksi, mutta ei silloin, kun ne on todettu mitättömiksi, jos näiden kahden tapauksen välillä ei nyt tarkasteltavien saatavien (oikeudenkäyntimenettelyn ajalta kertyneet palkat) kannalta ole objektiivista eroa?
            
         
      (1)  EUVL L 283, s. 36.
   
      (2)  EYVL 2000, C 364, s. 1.